Eet jouself jonk - Goeie Huishouding
Tuis » Eet jouself jonk
Eet jouself jonk
Hierdie vyf kossoorte sal help om die tekens van veroudering teen te werk
Lyk ’n paar jaar jonger deur jou dieet met hierdie teenverouderingskosse aan te vul:
Naas proteïen is vis ook gelaai met omega-3- essensiële vetsure, wat cholesterolvlakke in jou liggaam verminder en jou geheue en breinfunksie verbeter. Omega-3-vetsure help ook om jou vel teen sonskade te beskerm.
Hierdie groentesoort is bekend daarvoor dat dit ’n hoë swael- en antioksidant-inhoud het, wat ’n gesonde vel aanmoedig en jou energievlakke laat styg. Net soos kool, is broccoli bekend as ’n natuurlike detoksifiseerder. Hierdie groen groente beperk gifstowwe wat in jou bloedstroom opbou en uiteindelik jou gelaat aantas, tot die minimum. (Lees meer oor hoekom groen groente so goed is vir jou.)
Hierdie helderrooi groente is ryk aan lisopeen, een van die kragtigste natuurlike antioksidante. Lisopeen beskerm ons vel teen skadelike ultraviolet strale (en draai só briek aan met die verouderingsproses) en laat velselle weer herstel.
Eiers is ’n uitstekende bron van proteïen, wat liggaamsweefsel bou, in stand hou en vervang. Dit bevat ook vitamien D, wat help om jou bene en tande sterk te maak. (Lees meer oor die gesondheidsvoordele van eiers.)
Hierdie gesonde smulhappies bars uit hul nate van antioksidante, wat help om die struktuur van jou vel in stand te hou. Bessies help glo ook jou liggaam om kollageen te vervaardig – en kollageen is juis wat ons vel ferm en glad hou.
Lees meer oor hoe om die tekens van veroudering te beveg:
Laat jou hande jonger lyk
Waarom groen groente so goed is vir jou
Jou dieet is dalk die oorsaak van jou gewigsprobleme - probeer gerus ons vyf moets en moenies vir suksesvolle gewigsverlies